Erlend Hanstveit - Wikipedia

# Erlend Hanstveit

### Frå Wikipedia – det frie oppslagsverket

Erlend Hanstveit, fødd 28. januar 1981 i Bergen, er ein norsk fotballspelar. Han spelar for Brann, der han dei siste sesongane i all hovudsak har spelt som venstreback. På grunn av Cato Guntveit sine skadeproblem fungerte Hanstveit som Brann-kaptein i store delar av 2005-sesongen.

Erlend Hanstveit kjem frå Osterøy, og i yngre år spilte Hanstveit for Fotlandsvåg og Osterøy. Han blei rekna som eit av Noreg sine største fotballtalent då han debuterte i eliteserien for Brann som 17-åring i 1998. Då hadde allereie Manchester United-manager Sir Alex Ferguson på eiga hand vore i kontakt med Hanstveit for å få han til å skriva under for den engelske storklubben, men Hanstveit prioriterte skulegang.

Eit slite korsband i 1999 prega Hanstveit i over eit år, noko som førte til at han berre fekk sporadisk med kampar i 2000-sesongen. Skaden har truleg ògshatt sitt å seie for at Hanstveit si utvikling stoppa noko opp, men i 2001 var han tilbake for fullt igjen på Brann-laget, og spelte i fleire posisjonar på Brann-laget. Han var både midtstoppar og sentral midtbanespelar i tillegg til venstreback.

Då Raymond Kvisvik forsvann til Austria Wien i Austerrike i 2002 spelte Hanstveit mykje på venstrekanten, utan at det var nokon stor suksess. Difor bestemte han seg for å satsa for fullt som venstreback då Mons Ivar Mjelde blei trenar i Brann i 2003. Han gjorde det såpass bra den sesongen at han fekk sin landslagsdebut mot Singapore på 23-årsdagen sin 28. januar 2004. Då hadde han allereie vore tatt med i landslagstroppen utan å få spela ved enkelte høve. Hanstveit har i alt spelt fire landskampar for Noreg. Då Brann vann cupen i 2004 var Hanstveit lagkaptein på grunn av Cato Guntveit sin karantene, og fekk dermed heva kongpokalen i påsyn av tusenvis av Brannsupportarar.

I 2005-sesongen fekk Hanstveit i vårsesongen mykje kritikk for svakt backspel av Brann-supportarar og fotballekspertar. I motsetning til resten av Brann-laget hadde Hanstveit ein vesentlig betre haustsesong då han var ein av klubben sine betre spelarar. Difor blei han igjen belønna med landslagsplass då Åge Hareide tok ut landslagstroppen til to kampar i USA i januar 2006. Han var tidlegare same månad på prøvespel i den tyske bundesligaklubben Werder Bremen, men fekk ikkje tilbod om kontrakt. Etter godt spel i 2006-sesongen var Hanstveit tilbake på landslaget i august 2006.

## [endre] Karriere som spelar

(Sist oppdatert 22. oktober 2006)

Klubb | Kampar | Mål | Periode
--- | --- | --- | ---
Brann | 205 | 14 | 1998-

## [endre] Lenkjer

Spelarprofil på skbrann.org

Brann – spelarstallen 2006

Målmenn
1 Johan Thorbjørnsen
12 Håkon Opdal
24 Steffen Haraldsen

Forsvarsspelarar
3 Bjørn Dahl
4 Cato Guntveit
15 Erlend Hanstveit
18 Ólafur Örn Bjarnason
21 Kristján Örn Sigurðsson
28 Ármann Björnsson

Midtbanespelarar
5 Martin Knudsen
6 Helge Haugen
8 Martin Andresen
11 Petter Vaagan Moen
14 Ardian Gashi
16 Charlie Miller
17 Eirik Bakke
19 Nicolay Misje
26 Thor Jørgen Spurkeland
30 Arnaud Monkam

Angrepsspelarar
7 Robbie Winters
9 Thorstein Helstad
10 Bengt Sæternes
13 Erik Huseklepp
20 Trond Fredrik Ludvigsen
22 Kristian Ystaas
25 Migen Memelli

Henta frå «http://nn.wikipedia.org../../../e/r/l/Erlend_Hanstveit_d40f.html»

Kategoriar: Norske fotballspelarar | Folk frå Osterøy | Fødde i 1981

##### Views

- Innhaldsside
- Diskusjon
- Noverande versjon

##### Søk

##### På andre språk

- Norsk (bokmål)
- English